Kopparön luontopolku - kätketty helmi Raaseporissa | Lomavinkit.fi
Kopparössä sijaitsee hurmaava luontopolku, jota moni ei ole vielä löytänyt. Kopparön virkistysalue on aiemmin ollut varsin suljettu ulkopuolisilta, mutta nykyisin se on kaikille vierailijoille avoin. Alue koostuu valtavan isosta leirintäalueesta palveluineen ja sitä isännöi Ammattiliitto Pron liiketoimintaan kuuluva TU-Lomat Oy (Lähde). Kävimme tutustumassa alueeseen ja luontopolkuun viime viikonloppuna. Tässä kokemuksia ja lisäinfoa kohteesta.
Missä Kopparön virkistysalue sijaitsee
Kopparön luontopolun riippusillalla
Kopparö sijaitsee Tammisaaressa, vain noin 100km matkan päässä Helsingistä. Matka-aikaa kannattaa varata 2 tunnia, sillä matkan varrella on Lossi. Lossin aikataulut voit kätevästi tarkistaa tästä linkistä. Osoitteeksi navigaattoriin voi laittaa Fåfängöntie 55, Raasepori.
Lähdemme matkaan retkeilyautollamme lauantai-iltapäivästä. Vettä sataa eikä lämpimästä kesäpäivästä ole tietoakaan. Lossin rannassa on vain muutama muu auto matkalla samaan suuntaan.
Ilma ei tässä vaiheessa näyttänyt kovin lupaavalta
Saavumme perille Kopparön virkistysalueelle alkuillasta. Sade väistyy ja aurinkokin pilkahtelee pilvien välistä. Leirintäalueella on enää muutama vieraspaikka vapaana. Paikka kuitenkin löytyy ja jäämme tänne yöksi. Vaikka porukkaa olikin vaunujen ja autojen perusteella todella paljon, alue oli tosi rauhallinen. Suurin osa alueen vaunuista on kausipaikkalaisten "kesämökkejä".
Kopparön luontopolku
Luontopolun kärjen maisemia
Reitin lähtöpiste sijaitsee vierasvenesataman laidalla ja polku lähtee muuutaman asuntovaunun välistä. Tällä hetkellä opasteena on kyltti, jossa lukee riippusilta. Kun luontopolkun kulkee edestakaisin, matkaa tulee noin 8km.
Reitin alkuosassa tulee vastaan riippusilta. Jotta sillalle pääsee, on noustava jyrkät portaat ylös. Silta heiluu ja tuntuu kiikkerältä, mutta hyvin kesti aikuisen miehen ja koiran (miehet tietenkin ensin testaamaan ). Koiraa sillan heiluminen ei haitannut yhtään, eikä edes jyrkät portaat tuottaneet ongelmia. Kun pääset sillan toiselle puolelle, siellä onkin tosi "kannustava" kyltti odottamassa .
Jyrkät portaat riippusillalle
Ja kun pääset toiselle puolelle, kyltti muistuttaa, että omalla vastuulla
Matkan varrella on myös toinen silta, puusilta. Sekin kesti ihan hyvin, eikä se tuntunut yhtään niin hurjalta, kuin tuo alun riippusilta.
Paluumatkalla huomattavasti rennommin
Kun pääset viimeisen saaren kärkeen, päädyt ihan mielettömän upealle keittokatokselle, jossa on puuhellasta lähtien ruoanlaittomahdollisuudet. Tuntui tosi hassulta, että niin hieno keittokatos ja sunnuntaipäivä, eikä retkeilijöitä näkynyt missään. Koko matkan aikana vastaan tuli vain 2 henkilöä.
Keittokatos. Kaivosta vettä, omalla vastuulla.
Keittokatoksen tilukset
Alueella on myös kaksi muuta keittokatosta, joiden sijainnit näet parhaiten tästä kartasta. Keittokatosten yhteydessä on myös wc:t.
Istumme jonkin aikaa rantakalliolla ja ihailemme maisemia. Taustamusiikkina ainoastaan meren aallot ja lintujen huutelut.
Retkipäivä oli todella onnistunut. Reitti on tosi hyvin merkitty keltaisin merkein. Kannattaa hyödyntää myös keittokatoksen antamat mahdollisuudet ruoanlaitossa. Mikäli kokkailut jää väliin, retken päätteeksi voi suunnata leirintäalueen ravintolaan.
Kuva polun varrelta
Lisätietoja Kopparön matkailualueesta tästä linkistä.
Kopparön virkistysalueen ravintolan sivut tästä linkistä.
Retkipaikan kirjoitus Kopparöstä.
Heräsikö ajatuksia? Jätä kommentia
11 kesäkuu, 2020 - 19:44